Държавен вестник, бр. 87, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  87
4.3. ЕИБ отговаря за вътрешното адми­
нистриране по отношение на изпълнението 
на дейността по JESSICA. ЕИБ следва да 
посочи ръководител на Холдинговия фонд, 
който ще бъде основното ниво на контакт с 
УО на ОПРР и Инвестиционния съвет във 
връзка с това Споразумение. По силата на и 
във връзка с чл. 11.3 ЕИБ може да осигури 
представителство на Холдинговия фонд в гр. 
София, Република България. 
4.4. При изпълнението на дейността по 
JESSICA и допълнителните дейности ЕИБ 
има правото да наема консултанти и/или 
съветници, както и да използва услугите на 
адвокати и външни консултанти, включително, 
но не само, данъчни и юридически съветници, 
за конкретни задачи, свързани с дейността по 
JESSICA, изискващи по основателното мнение 
на ЕИБ експертно мнение. При възлагането 
на такива услуги ЕИБ се задължава да спазва 
Вътрешните правила на ЕИБ за възлагане и 
да гарантира, че: (i) предметът на тези услуги 
е свързан с предмета на Споразумението, (ii) 
дължимите хонорари за услугите са на конку­
рентна пазарна основа, и (iii) предоставените 
от външни консултанти услуги са обосновано 
доказани. 
4.5. По силата на това Споразумение УО 
на ОПРР упълномощава ЕИБ да сключва, 
подписва и изпълнява всякакви договори, 
споразумения и други ангажименти от име­
то на Холдинговия фонд по JESSICA, които 
могат да бъдат необходими по мнението на 
ЕИБ за доброто изпълнение на дейността по 
JESSICA и допълнителните дейности. ЕИБ ще 
държи натрупани лихви във ФГР за сметка на 
Холдинговия фонд по JESSICA. Всички таки­
ва лихви ще се притежават от УО на ОПРР. 
4.6. ЕИБ ще отговаря само за изпълнението 
на задълженията, свързани с дейността по 
JESSICA и допълнителните задачи, посочени 
изрично в това Споразумение. 
4.7. Изпълнявайки дейностите по това спо­
разумение, ЕИБ и нейните служители трябва 
да спазват нейните вътрешни правила и про­
цедура, които съдържат изисквания относно 
конфликт на интереси и етичен кодекс, както 
и приложимите правила на ЕС. ЕИБ е длъж­
на да управлява всеки конфликт на интерес, 
който може да възникне, в съответствие със 
своите вътрешни правила и процедури, и по-
конкретно Кодекса на поведение на нейните 
служители и приложимите правила на ЕС. 
4.8. Страните се задължават да не раз­
пространяват на трети страни каквато и да 
е информация, която е станала известна на 
някоя от тях вследствие на изпълнението на 
това Споразумение, освен ако не е дадено 
съгласие от другата страна. ЕИБ има пра­
вото да предоставя всякаква информация 
на консултанти и/или съветници, наети в 
съответствие с това Споразумение, и може да 
разпространява всякаква информация, която 
е необходима или полезна във връзка с избо­
ра на ФГР и преговорите по Оперативните 
споразумения. Този чл. 4.8 не се прилага в 
случаите на предоставяне на информация от 
всяка от страните по силата на закон.
4.9. ЕИБ трябва да осигури всички доку­
менти, отнасящи се до Холдинговия фонд по 
JESSICA, да включват подходящо лого, според 
указаното от управляващия орган на ОПРР.
4.10. Според своите правила и процедури 
ЕИБ може да вземе решение паралелно да 
инвестира финансови ресурси на ЕИБ във 
ФГР и Проекти за градско развитие.
4.11. Ако ЕИБ се ангажира с финансиране 
на ФГР или Проект за градско развитие, който 
ползва финансова помощ от Холдинговия фонд 
по JESSICA, или във ФГР, който е получил 
или ще получи помощ от Холдингов фонд 
по JESSICA, ЕИБ се задължава да изчисти 
всички възможности за конфликт на интереси.
5. Инвестиционен съвет
5.1. Изпълнението на дейността по JESSICА 
от ЕИБ, предвидена в чл. 4, е предмет на одо­
брение от Инвестиционния съвет, предвиден 
в този чл. 5. 
5.2. Инвестиционният съвет се състои от 
5 членове на ИС и 5 заместници, определени 
от министъра на регионалното развитие и 
благоустройството, които имат компетенции, 
подходящи за инвестиционната стратегия на 
Холдинговия фонд по JESSICA. Министърът 
на регионалното развитие и благоустройство­
то избира председател измежду членовете 
на Инвестиционния съвет. Членовете на ИС 
действат единствено в интерес на Холдинговия 
фонд по JESSICA.
ЕИБ има право да излъчи до двама от 
своите служители за участие в заседанията на 
Инвестиционния съвет като наблюдатели, при 
условие че, за да няма съмнения, наблюдате­
лите не са членове на ИС. Инвестиционният 
съвет има правото да излъчва в конкретни 
случаи, ad hoc, други лица за наблюдатели, 
ако сметне, че участието им е нужно предвид 
дневния ред на Инвестиционния съвет.
5.3. Преди първото си заседание Инвес­
тиционният съвет трябва да предостави на 
ЕИБ заповед за назначаване на членовете 
на ИС, чието съдържание е приемливо за 
ЕИБ, издадена от министъра на регионалното 
развитие и благоустройството, разписваща 
правомощията и задачите на Инвестицион­
ния съвет, които да му позволят надлежно да 
изпълнява функциите си, според правилата 
на това Споразумение. 
5.4. Мандатът на всеки член на ИС и на 
наблюдателите в ИС, освен на назначените 
ad hoc наблюдатели, е три години. Ако длъж­
ността член на ИС бъде овакантена по каквато 
и да е причина, министърът на регионалното 
развитие и благоустройството трябва в рамките